NKP(b):n XVII edustajakokoukselle
Taas säihkyvät silmäsi, harmaapää,
 Sydän lyö kuni iskuri nuori.
 Sinä tunnet nuoruutta säihkyävää,
 Vaikka vanhaksi käynyt on kuori.

 Sinun katseesi laulaa: ”Mahtava maa
 On Sovettiliittomme suuri!
 Koko maailman muuttaa ja nuorentaa
 Proletaarien diktatuuri.”

 Sinun katseesi laulaa: ”Kolhoosin
 Tulin toimesta rikkaammaksi.
 Mihin vain minä katseeni kantaisin,
 Elon nään ylen kaunoisaksi.

 ”Elon mahtavan nään, ilon kuohuvan vuon!
 Ei aurinko nähnyt moista!
 Ota, puolue, joukkoosi! Kaikkeni suon!
 Nyt koolla on Seitsemästoista!”

 Eikä laulanut yksin vanhuksen
 Sydän, katse voittoja rahvaan,
 Vaan laulava kvartetti sydänten
 Oli yhtynyt sointuhun vahvaan.

 Pioneerin ja nuorisoliittolaisen
 Ja iskuri-proletaarin
 Sama tunne soimaan sai sydämen,
 Sydän josta jo lauleli vaarin.

 Ovat Stalinin kauden kansaa nää...
 Pojan luo oli saapunut vaari.
 Hänen katseensa onnesta kimmeltää,
 Kun poikans’ on kommunaari.

 Pioneeri ja nuorisoliittolainen
 Sydänkvartetin sointiin yhtyy,
 Jossa riemuin jo soi sydän vanhuksen,
 Sydän taaton soimahan ryhtyy.

 Että kuuluvat yhtehen perheeseen
 Sanan mielessä ahtaimmassa,
 Se ei antanut sointuja säveleeseen
 Sydänlaulussa sointuisassa.

 Ei!... Lähtehet paljoa mahtavammat
 Ilon pulppusi tässä nyt ilmiin:
 Koko luokkamme tuntehet voittoisat
 Loi välkettä kvartetin silmiin.